[bookmark: _Hlk86055217][bookmark: _Hlk86745516]သမ္မာကျမ်းစာ အနက်ပြန်ဆိုခြင်း – မော်ဂျူးလ် ၉ – မျက်မှောက်ခေတ်ကျင့်သုံးခြင်းနှင့် ပဋိညာဉ်တရားသစ်
ဆွေးနွေးရန်မေးခွန်းများ
ဤသင်ခန်းစာတွင် သင်အနှစ်သက်ဆုံး သို့မဟုတ် အရေးအပါဆုံး သင်ယူရသည်ဟု ထင်မြင်သောအရာများမှာ အဘယ်နည်း။ သင်၌ မည်သည့်မေးခွန်းများရှိသနည်း။
ဓမ္မဟောင်းကျမ်းတွင် ပဋိညာဉ်တရားသစ်အပေါ် ရှုမြင်ပုံများသည် သင်၏လက်ရှိ ဓမ္မအမှုတော်အပေါ် သက်ရောက်မှုရှိပါသလား။ အဘယ်ကြောင့် (သို့) အဘယ်ကြောင့်မဟုတ်သနည်း။
သင်၏ကယ်တင်ခြင်းစတင်ချိန်၌ ပြီးပြည့်စုံခဲ့သောကဏ္ဍအချို့ကို သင်စဉ်းစားနိုင်ပါ သလား။
သင့်ကယ်တင်ခြင်း၏မည်သည့်ကဏ္ဍများသည် ယခုအချိန်တွင် ဖြစ်ပျက်နေဆဲ ဖြစ်သနည်း။
သင်၏ကယ်တင်ခြင်း၏မည်သည့်ကဏ္ဍများသည် ပြည့်စုံခြင်းကာလတိုင်အောင် ပြီးမြောက်မည်မဟုတ်သနည်း။
ဒံယေလ ၉:၂၄ ကဲ့သို့သောကျမ်းပိုဒ်များတွင် ပဋိညာဉ်တရားသစ်၏ အပြည့်အဝ အာနိသင်ကိုရွှေ့ဆိုင်းရန် ဘုရားသခင်၏ဆုံးဖြတ်ချက်မှ ဣသရေလလူမျိုးတို့၏ အကြောင်းကို ဖတ်ရှုသောအခါ ကျွန်ုပ်တို့ မည်သည့်သင်ခန်းစာရနိုင်သနည်း။
ပဋိညာဉ်တရားသစ်၏ စတင်ခြင်း၊ ဆက်လက်ဖြစ်ပွားခြင်းနှင့် ပြည့်စုံခြင်းအကြောင်း အသိပညာသည် ဧဝံဂေလိတရားဟောကြားရာတွင် အသုံးဝင်သောအရင်းအမြစ် တစ်ခုဖြစ်ပါသလား။ သင့်အဖြေကို ရှင်းပြပါ။
ယနေ့ သမ္မာကျမ်းစာကို လက်တွေ့ကျင့်သုံးသောအခါ၊ မူလအဓိပ္ပာယ်ကို သင့်ပရိသတ်နှင့် သင့်လျော်စွာချိတ်ဆက်ရာတွင် အခက်ခဲဆုံးကဏ္ဍမှာ မည်သည့်အရာ ဖြစ်သည်ဟု သင်ယူဆသနည်း။
ဓမ္မသစ်ကျမ်းကို ကနဦးအသင်းတော်ရှိ ခရစ်ယာန်များအတွက် ဦးစွာရေးသားခဲ့သည်။ ၎င်းကို မှတ်သားထားခြင်းဖြင့်၊ ကနဦးအသင်းတော်ရှိသူများ၏ အတွေ့အကြုံများနှင့် သင့်ကိုယ်ပိုင်အတွေ့အကြုံများကို မည်သို့ဆက်စပ်နိုင်သနည်း။
သမ္မာကျမ်းစာပါ အရေးပါသောအကြောင်းအရာတစ်ခုကိုရှာဖွေပြီး ကျင့်သုံးမှုအတွက် ယေဘုယျလမ်းညွှန်ချက်များကို အသုံးပြု၍ ပဋိညာဉ်တရားသစ်၏ ကာလများမှတစ်ဆင့် ၎င်းကို သရုပ်ဖော်ပြပါ။
ခရစ်တော်၏အချိန်ကာလတွင် ယုဒလူမျိုးများအတွက် တပါးအမျိုးသားများသည် မည်သူနည်း။ ယုဒလူမျိုးများနှင့် တပါးအမျိုးသားများကြား အတားအဆီးကို ဖြိုဖျက်ကာ တစ်စည်းတစ်လုံးတည်းဖြစ်သော လူမျိုးတစ်မျိုးအဖြစ် ပြုလုပ်ခြင်းဆိုင်ရာ သမ္မာကျမ်းစာပါအခြေခံသဘောတရားကို သင့်ဘဝနှင့် သင့်အသင်းတော်တွင် မည်သို့ကျင့်သုံးမည်နည်း။
ပြန်လည်သုံးသပ်ချက်- ပဋိညာဉ်တရားသစ်ဆိုင်ရာ ဘုရားသခင့်နိုင်ငံတော်၏ ကတိတော်များ ပြည့်စုံခြင်းသည် လူများမျှော်လင့်ထားသည့်အတိုင်း ဖြစ်မလာပါ။ ကတိပြုထားသော ပဋိညာဉ်တရားသစ်၏ နိုင်ငံတော်ပြည့်စုံခြင်းသည် ကျွန်ခံရာမှပြန်လာချိန်နှင့် တစ်ချိန်တည်းတွင် ဖြစ်လာလိမ့်မည်ဟု သူတို့မျှော်လင့်ခဲ့ကြသည်။ သို့သော် အနှစ် ၇၀ ကြာပြီးနောက် လူများပြန်လာသော်လည်း၊ လူတို့၏ မနာခံမှုကြောင့် ပဋိညာဉ်တရားသစ်၏ပြည့်စုံခြင်းကို ရွှေ့ဆိုင်းခဲ့သည်။ ယေရှုသည် သူ၏ပထမကြွလာစဉ် တွင် ပဋိညာဉ်တရားသစ်ကိုအစပြုခဲ့ပြီး၊ ယနေ့ ကမ္ဘာလုံးဆိုင်ရာအသင်းတော်မှတဆင့် ပဋိညာဉ်သစ်ကို ဆက်လက်ဖော်ပြလျက်ရှိသည်၊ ခရစ်တော်သည် ဘုရင်အဖြစ် ဘုန်းတန်ခိုးဖြင့် ပြန်လည်ကြွလာသောအခါ ပဋိညာဉ်တရားသစ်ခေတ်၏ပြည့်စုံသော စီရင်ချက်နှင့် ကောင်းချီးမင်္ဂလာများရောက်ရှိလာမည်ဖြစ်သည်။ ဣသရေလလူမျိုးများ ချက်ချင်းဖြစ်လာမည်ဟု မျှော်လင့်သောအရာအားလုံးသည် ခရစ်တော်၏ ပထမကြွလာချိန်၌ စတင်ခဲ့သည်။
ကိစ္စရပ်လေ့လာမှု- လူအပေါင်းတို့တွင်၊ ခရစ်တော်၏တပည့်တော်တကျိပ်နှစ်ပါးသည် နိုင်ငံတော်ကို ဆောင်ကြဉ်းရာတွင် ကိုယ်တော်၏တာဝန်ကို နားလည်သူများဖြစ်မည်ဟု သင်ထင်ပေလိမ့်မည်။ သို့သော်၊ သူတို့၏မျှော်လင့်ချက်များသည် ပုံစံအမျိုးမျိုးဖြင့်မှားယွင်းနေခဲ့သည်။ သူတို့က ယေရှုသည် ရောမအင်ပါယာကို အနိုင်ယူမည်ဟု မျှော်လင့်ခဲ့ကြသည်။ ဤသည်မှာ ကတိပြုထားရာ ဘုရားသခင်၏ ရန်သူများအား တရားစီရင်ခြင်းဖြစ်လိမ့်မည်။ ထို့အပြင်၊ သူတို့က ယေရှုသည် ဣသရေလလူမျိုးကို ကမ္ဘာ့လူမျိုးများ၏ခေါင်းဆောင်ဖြစ်စေမည်ဟု မျှော်လင့်ခဲ့ကြသည်။ ဤသည်မှာ ဓမ္မဟောင်းကျမ်းပါ ကတိတော်များ၏ကောင်းချီးမင်္ဂလာများ ဖြစ်လိမ့်မည်။ ထို့အပြင်၊ သူတို့က ဣသရေလသည် လူမျိုးများအပေါ် အုပ်စိုးရာတွင် ပါဝင်မည်ဟု မျှော်လင့်ခဲ့ကြသည်။ သူတို့ပြုလုပ်ခဲ့သောအမှားများစွာသည် ဤမှားယွင်းသောမျှော်လင့်ချက်များ၏ ရလဒ်များဖြစ်သည်။
ပြန်လည်ဆင်ခြင်သုံးသပ်ခြင်းမေးခွန်းများ
1. တပည့်တော်များ ကျူးလွန်ခဲ့သောအမှားအချို့နှင့် ဤအမှားများသည် ၎င်းတို့၏လွဲမှားသော မျှော်လင့်ချက်များကြောင့် ဖြစ်ပေါ်လာပုံကို ဆွေးနွေးပါ။
2. တရားစီရင်ခြင်းဆိုင်ရာကတိတော်များကို မည်သို့မှားယွင်းစွာနားလည်ခဲ့ကြသနည်း။
3. ကောင်းချီးမင်္ဂလာဆိုင်ရာ ကတိတော်များကို မည်သို့မှားယွင်းစွာနားလည်ခဲ့ကြသနည်း။
4. အောက်ပါဇယားနှစ်ခုကို ပိုင်းခြားစိတ်ဖြာပါ။ ပထမဇယားသည် လူအများစု၏ မေရှိယနှင့် ပဋိညာဉ်တရားသစ်ဆိုင်ရာ မျှော်လင့်ခြင်းများကို ကိုယ်စားပြုသည်။ ဒုတိယဇယားသည် အမှန်တကယ်ဖြစ်ပျက်ခဲ့သည့်၊ နေသည့်အရာများကို ကိုယ်စားပြုသည်။
နောင်လာမည့်ခေတ်
မျက်မှောက်ခေတ်
ဓမ္မဟောင်းကျမ်းကာလများ
ပဋိညာဉ်တရားသစ်
နောင်လာမည့်ခေတ်
ဓမ္မဟောင်းကျမ်းကာလများ
စတင်ခြင်း
ခရစ်တော်၏ပထမကြွလာခြင်း
ပြီးပြည့်စုံခြင်း
ခရစ်တော်၏ ဒုတိယအကြိမ်ကြွလာခြင်း
မျက်မှောက်ခေတ်
ပဋိညာဉ်တရားသစ်
ဖွံ့ဖြိုးတိုးတက်မှု
သန့်ရှင်းသောဝိညာဉ်တော်အားဖြင့် တန်ခိုးအာဏာရှိသောအသင်းတော်

5. ဤသွန်သင်ချက်သည် သမိုင်းနှင့် ယခုကာလ ခရစ်ယာန်အသက်တာအပေါ် သင်၏ရှုမြင်ပုံအပေါ် မည်သို့သက်ရောက်မှုရှိသနည်း။
6. ယခုကျွန်ုပ်တို့နေထိုင်သည့်ခေတ် — ဆက်လက်တည်မြဲခြင်း သို့မဟုတ် ဖွံ့ဖြိုးတိုးတက်မှုခေတ်ကို သင်မည်သို့ဖော်ပြမည်နည်း။ ခရစ်ယာန်များ ကောင်းချီးမင်္ဂလာခံစားရပါသလား။ ကျွန်ုပ်တို့ ဆင်းရဲဒုက္ခခံစားနေပါသလား။ ကျွန်ုပ်တို့ မည်သည့်အရာကို မျှော်လင့်နိုင်မည်နည်း။
